b'\n_START_ARTICLE_\nPitch Black\n_START_SECTION_\nZgodovina\n_START_PARAGRAPH_\nMike and Paddy sta se spoznala leta 1996._NEWLINE_Njun prvenec, Futureproof, je iz\xc5\xa1el avgusta 1998. Kljub temu da ga nista ogla\xc5\xa1evala, se je zavihtel na vrh novozelandskih lestvic elektronske glasbe. Septembra 2000 sta izdala drugi album, Electronomicon,, ki mu je sledila tridesetdnevna turneja po Avstraliji in Novi Zelandiji. Oba albuma sta bila podlaga za ve\xc4\x8d remiks projektov lokalnih aktov, kot so International Observer, Epsilon Blue in Downtown Brown._NEWLINE_Tretji album, Ape to Angel, je iz\xc5\xa1el 4. oktobra 2004 in prejel pohvalne kritike. Turneja "Ape to Angel", ki je sledila izdaji, je bila njuna najdalj\xc5\xa1a doslej \xe2\x80\x93 odigrala sta 42 koncertov, vklju\xc4\x8dno s pvenstvenimi v ZDA. Remiksi albuma so v Novi Zelandiji in Avstaliji iz\xc5\xa1li pod imenom "Halfway: between Ape and Angel" , v Evropi in Amriki pa pod imenom "Frequencies Fall"._NEWLINE_Leta 2007 je sledil \xc4\x8detrti studijski album "Rude Mechanicals", ki je v Novi Zelandiji in Avstraliji iz\xc5\xa1el v lastni zalo\xc5\xbebi, Remote Recordings, na Japonskem v zalo\xc5\xbebi Wakyo in povsod drugod v zalo\xc5\xbebi Dubmission Records. Remiksi tega albuma so iz\xc5\xa1li pod imenom "Rhythm, Sound and Movement" maja 2009._NEWLINE_2. septembra 2016 sta izdala peti album "Filtered Senses", ki mu je 7. julija 2017 sledila remiks kolekcija "Invisible Circuits"._NEWLINE_Skladbe skupine Pitch Black so uporabili kot glasbeno podlago v ve\xc4\x8d mednarodnih filmih in serijah, denimo v filmu Legenda o jezdecu kitov in v seriji CSI: Miami. Sodelovala sta tudi pri pripravi videoigre Cube za PlayStation Portable, kjer sta prispevala glasbo in oblikovala zvok.'